પોતાના પિતાને શોધવા નિકળેલા હૈદરને આ દરમ્યાન એ વાતની જાણ થાય છે કે તેના પિતાનુ રહસ્યમયી મોત થઈ ચુક્યુ છે.આ સમયગાળા દરમ્યાન હૈદરની અમ્મી ગજાલા બેગમ (તબ્બુ) અને તેના કાકા ખુર્રમ (કે.કે.મેનન) નિકાહ કરવાના હોય છે, તો પહેલેથી જ પોતાના પિતાના હત્યારાઓ સામે બદલો લેવાની ફિરાકમાં લાગેલો હૈદર પોતાના કાકા અને પોતાની માના સંબંધોનો ભેદ જાણવામાં પરોવાઈ જાય છે.હિન્દી ફિલ્મો કોઈપણ વિષય પર બને પરંતુ તેમાં હિરો-હિરોઈનનો રોમાંસ તો હોય જ.માટે અહીં આર્શિયાં (શ્રધ્ધા કપૂર) જે હૈદરને પ્રેમ કરે છે તેને પણ બતાવવામાં આવી છે.શ્રધ્ધા અને હૈદર પર ફિલ્માવવામાં આવેલા સિન્સ ફિલ્મને કારણ વગર ખેંચે છે.